Title: ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต

ประกาศกระทรวงการคลัง

ประกาศกระทรวงการคลัง
เรื่อง
คำสั่งรัฐมนตรีให้ไว้แก่ตัวแทนรับอนุญาต
--------------------------

                        อาศัยอำนาจตามความในข้อ
๓ แห่งกฎกระทรวง ฉบับที่ ๑๓ (พ.ศ. ๒๔๙๗)
ออกตามความในพระราชบัญญัติควบคุมการแลกเปลี่ยนเงิน
พุทธศักราช ๒๔๘๕ รัฐมนตรีว่า
การกระทรวงการคลังประกาศข้อกำหนดเป็นคำสั่งซึ่งตัวแทนรับอนุญาตจะต้องปฏิบัติดังต่อไปนี้

                        ข้อ
๑ ให้ยกเลิก

(๑) คำสั่งให้ไว้แก่ตัวแทนรับอนุญาต ลงวันที่ ๒๕ พฤษภาคม ๒๕๐๒

(๒) คำสั่งให้ไว้แก่ตัวแทนรับอนุญาต (ฉบับที่ ๒) ลงวันที่ ๑๒ ตุลาคม 
๒๕๐๒

(๓) คำสั่งให้ไว้แก่ตัวแทนรับอนุญาต (ฉบับที่ ๕) ลงวันที่ ๒๑ ตุลาคม 
๒๕๐๙

(๔) คำสั่งให้ไว้แก่ตัวแทนรับอนุญาต (ฉบับที่ ๙) ลงวันที่ ๓๐ เมษายน 
๒๕๑๓

(๕) คำสั่งให้ไว้แก่ตัวแทนรับอนุญาต (ฉบับที่ ๑๔) ลงวันที่ 
๒๘ พฤศจิกายน ๒๕๒๒

(๖) คำสั่งให้ไว้แก่ตัวแทนรับอนุญาต (ฉบับที่ ๑๘) ลงวันที่ ๓๐ เมษายน 
๒๕๒๙

(๗) คำสั่งให้ไว้แก่ตัวแทนรับอนุญาต (ฉบับที่ ๒๐) ลงวันที่ ๒๖ ตุลาคม 
๒๕๓๒

                        ข้อ
๒ ในประกาศนี้
                        "พระราชบัญญัติ"
หมายความว่า พระราชบัญญัติควบคุมการแลกเปลี่ยนเงิน
พุทธศักราช ๒๔๘๕ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติควบคุม
การแลกเปลี่ยนเงิน พุทธศักราช ๒๔๘๕ พุทธศักราช ๒๔๘๖
                        "กฎกระทรวง"
หมายความว่า กฎกระทรวง ฉบับที่ ๑๓ (พ.ศ. ๒๔๙๗) ออกตาม
ความในพระราชบัญญัติควบคุมการแลกเปลี่ยนเงิน พุทธศักราช
๒๔๘๕
                        "ประกาศกระทรวงการคลัง"
หมายความว่า ประกาศที่รัฐมนตรีออกโดยอาศัย
อำนาจตามพระราชบัญญัติหรือกฎกระทรวง
                        "เงินตรา"
หมายความว่า เงินที่ชำระหนี้ได้ตามกฎหมายในประเทศไทย
                        "เงินตราต่างประเทศ"
หมายความว่า เงินที่ชำระหนี้ได้ตามกฎหมายในประเทศ
อื่นใดนอกจากประเทศไทย และหมายความรวมตลอดถึงค่าแลกเปลี่ยนเงินตราต่างประเทศ
                        "ค่าแลกเปลี่ยนเงินตราต่างประเทศ"
หมายความว่า เงินฝากคงเหลือในธนาคาร
ตั๋วแลกเงิน เช็ค ตั๋วสัญญาใช้เงิน
โทรเลขสั่งโอนเงินหนังสือสั่งโอนเงินหรือธนาณัติ บรรดาที่จะพึง
จ่ายเป็นเงินตราต่างประเทศ
                        "ปัจจัยชำระเงินต่างประเทศ"
หมายความว่า เงินตราต่างประเทศและเล็ตเตอร์
ออฟเครดิต
                        "เล็ตเตอร์ออฟเครดิต"
หมายความรวมตลอดถึงออธอริตี้ทูเปอเชสและคำสั่ง
หรือเอกสารที่มีลักษณะทำนองเดียวกัน
และหมายความเฉพาะที่พึงจ่ายในต่างประเทศ
                        "หลักทรัพย์"
หมายความว่า หุ้น พันธบัตร หุ้นกู้ และใบรับฝากเงิน
                        "ตัวแทนรับอนุญาต"
หมายความว่า ธนาคารรับอนุญาตบริษัทรับอนุญาต
                        "ธนาคารรับอนุญาต"
หมายความว่า ธนาคารพาณิชย์ที่ได้รับอนุญาตให้
ประกอบธุรกิจเกี่ยวกับปัจจัยชำระเงินต่างประเทศ
                        "บริษัทรับอนุญาต"
หมายความว่า บริษัทจำกัดที่ได้รับอนุญาตให้ประกอบ
ธุรกิจเกี่ยวกับปัจจัยชำระเงินต่างประเทศ ซึ่งมิใช่ธนาคาร
                        "ครอบครัว"
หมายความว่า สามี ภรรยา ผู้สืบสันดาน และบุพการี
                        "ญาติพี่น้อง"
หมายความว่า ผู้มีความสัมพันธ์กันทางเครือญาติ
                        "บุคคลที่มีถิ่นที่อยู่นอกประเทศ"
หมายความรวมถึงสำนักงานสาขา และ
ตัวแทนซึ่งอยู่นอกประเทศของบุคคลที่มีถิ่นที่อยู่ในประเทศด้วย
และไม่หมายความรวมถึงสำนัก
งานสาขาและตัวแทนซึ่งอยู่ในประเทศของบุคคลที่มีถิ่นที่อยู่นอกประเทศ
                        "เจ้าพนักงาน"
หมายความว่า บุคคลซึ่งรัฐมนตรี หรือผู้ว่าการธนาคารแห่ง
ประเทศไทยแต่งตั้งเพื่อปฏิบัติตามพระราชบัญญัติ
                        "รัฐมนตรี"
หมายความว่า รัฐมนตรีว่าการกระทรวงการคลัง

                                                                 ภาค ๑
                                       ความทั่วไปและหน้าที่ของตัวแทนรับอนุญาต

----------------------

                        ข้อ
๓ ตัวแทนรับอนุญาตต้องประกอบธุรกิจให้เป็นไปตามพระราชบัญญัติ
กฎกระทรวง ประกาศกระทรวงการคลัง
ประกาศและคำสั่งของเจ้าพนักงาน
                        นอกจากที่กล่าวในวรรคหนึ่ง
ตัวแทนรับอนุญาตต้องปฏิบัติให้เป็นไปตาม
ระเบียบพิธีการที่กำหนดไว้ในประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับ
อนุญาต และประกาศธนาคารแห่งประเทศไทย ทั้งนี้
เว้นแต่ในกรณีที่เจ้าพนักงานมีคำสั่งยกเว้น
โดยเฉพาะ

                        ข้อ
๔ ตัวแทนรับอนุญาตต้องดูแลให้ผู้ยื่นใช้แบบคำขอและแบบรายงานให้
ถูกต้องตามที่เจ้าพนักงานกำหนด
และให้ผู้ยื่นสำแดงรายการให้ครบถ้วนตามที่ปรากฏในแบบด้วย
                        คำขอที่มิได้กำหนดแบบไว้
ให้ทำเป็นหนังสือ
                        ตัวแทนรับอนุญาตต้องใช้แบบรายงานให้ถูกต้องตามที่เจ้าพนักงานกำหนด

                        ข้อ
๕ การลงลายมือชื่อในแบบคำขอหรือแบบรายงาน ผู้ยื่นต้องลงลายมือชื่อ
บนต้นฉบับ ส่วนคู่ฉบับและสำเนาจะลงลายมือชื่อย่อก็ได้

                        ข้อ
๖ ตัวแทนรับอนุญาตต้องตรวจและดูแลให้คำขอและรายงานต่าง ๆ เป็นไป
ตามที่กำหนดในกฎกระทรวง ประกาศกระทรวงการคลัง
ประกาศและคำสั่งของเจ้าพนักงาน ทั้ง
ต้องรับผิดชอบว่าการกระทำใด ๆ
ตามคำขอหรือรายงานดังกล่าวเป็นไปโดยถูกต้องครบถ้วนตาม
กฎกระทรวง ประกาศกระทรวงการคลัง
ประกาศและคำสั่งของเจ้าพนักงาน

                        ข้อ
๗ การลงลายมือชื่อรับรองในคำขอหรือรายงาน หรือการลงลายมือชื่อ
อนุญาตในนามเจ้าพนักงาน ตัวแทนรับอนุญาตจะลงลายมือชื่อเพียงในต้นฉบับส่วนคู่ฉบับ
และสำเนาจะลงลายมือชื่อย่อและประทับตราตัวแทนรับอนุญาตก็ได้

                        ข้อ
๘ ตัวแทนรับอนุญาตต้องตรวจและประทับตราบนเอกสารหลักฐานต่าง ๆ 
ที่ยื่นประกอบคำขอและรายงาน
ตราของตัวแทนรับอนุญาตที่ประทับบนเอกสารหลักฐานเป็นเครื่อง
หมายแสดงว่าตัวแทนรับอนุญาตพอใจในหลักฐานนั้น ๆ แล้ว

                        ข้อ
๙ เว้นแต่ได้กำหนดไว้เป็นอย่างอื่น เมื่อตัวแทนรับอนุญาตขายหรือแลก
เปลี่ยนเงินตราต่างประเทศตามคำขอใด
ให้ตัวแทนรับอนุญาตสำแดงจำนวนเงินที่ขายหรือแลก
เปลี่ยน อัตราแลกเปลี่ยนและวันเดือนปีที่ขายหรือแลกเปลี่ยนในคำขอนั้นด้วย

                        ข้อ
๑๐ ตัวแทนรับอนุญาตต้องจัดทำรายงานตามแบบที่กำหนดไว้ข้างล่างนี้และ
ยื่นต่อเจ้าพนักงาน
                        (๑)
รายงานประจำวันซึ่งต้องยื่นภายในสามวันทำการถัดไป
                              (ก) ธ.ต. ๑๑
รายงานการรับซื้อเงินตราต่างประเทศค่าของส่งออก
                              (ข) ธ.ต. ๑๒
รายงานเล็ตเตอร์ออฟเครดิตที่เปิดมา
                              (ค) ธ.ต. ๒๑
รายงานการขายเงินตราต่างประเทศค่าของนำเข้า
                              (ง) ธ.ต. ๒๒
รายงานการเปิดเล็ตเตอร์ออฟเครดิตเพื่อชำระค่าสินค้า
                              (จ) ธ.ต. ๓๐
รายงานประจำวันแสดงการซื้อขายเงินตราต่างประเทศทันที

และล่วงหน้า และฐานะ
                              (ฉ) ธ.ต. ๔๐
รายงานประจำวันแสดงบัญชีเงินบาทของบุคคลที่มีถิ่นที่อยู่

นอกประเทศ
                        (๒)
รายงานประจำสัปดาห์ ได้แก่ ธ.ต. ๕๐ รายงานสรุปฐานะเงินตราต่าง
ประเทศ สุทธิประจำสัปดาห์
ซึ่งต้องยื่นภายในสามวันทำการของสัปดาห์ถัดไป
                        (๓)
รายงานประจำปักษ์ ได้แก่ ธ.ต. ๖๐ รายงานสรุปการซื้อขายเงินตราต่าง
ประเทศ ณ สำนักงานแลกเปลี่ยนเงิน
ซึ่งต้องยื่นภายในสามวันทำการ นับจากวันที่สิบห้าของเดือน
หรือวันสิ้นเดือน ตามแต่กรณี
                        (๔)
รายงานประจำเดือน ได้แก่ ธ.ต. ๗๐ รายงานแสดงยอดคงค้างของสินทรัพย์
และหนี้สินเงินตราต่างประเทศ
ซึ่งต้องยื่นภายในวันที่สิบของเดือนถัดไป
                        (๕)
รายงานประจำหกเดือน ได้แก่ ธ.ต. ๘๐ รายงานแสดงบัญชีเงินฝากเงินตรา
ต่างประเทศ ซึ่งต้องยื่นภายในวันที่สิบของเดือนมกราคม
หรือเดือนกรกฎาคม ตามแต่กรณี

                                                            ภาค
๒
                                                พิธีการรับเงินตราต่างประเทศ
                                                      -------------------------

                        ข้อ
๑๑ เมื่อได้รับเงินตราต่างประเทศในนามของบุคคลใด
ตัวแทนรับอนุญาตต้องแจ้งให้บุคคลนั้นทราบโดยพลันและแจ้งด้วยว่าต้องขายเงินตราต่างประเทศนั้นแก่ตัวแทนรับ
อนุญาตหรือฝากไว้กับธนาคารรับอนุญาตภายในสิบห้าวันนับแต่วันที่ได้รับแจ้งจากตัวแทนรับ
อนุญาต

                        ข้อ
๑๒ ในการรับซื้อเงินตราต่างประเทศค่าของส่งออกเป็นจำนวนเกินกว่า
สองหมื่นดอลลาร์สหรัฐอเมริกาหรือเทียบเท่าตามอัตราตลาด
ตัวแทนรับอนุญาตต้องรายงานต่อ
เจ้าพนักงานตามแบบ ธ.ต. ๑๑
ภายในสามวันทำการนับแต่วันที่รับซื้อเงินตราต่างประเทศดังกล่าว
                        การรับซื้อเงินตราต่างประเทศอื่นที่มิใช่ค่าของส่งออกเป็นจำนวนเกินกว่าห้าพัน
ดอลลาร์สหรัฐอเมริกาหรือเทียบเท่าตามอัตราตลาด
ตัวแทนรับอนุญาตต้องจัดให้ผู้ขายยื่นรายงาน
ตามแบบ ธ.ต. ๓
เมื่อตัวแทนรับอนุญาตรับซื้อเงินตราต่างประเทศแล้วให้สำแดงจำนวนเงินที่ซื้อ
อัตราแลกเปลี่ยน วันเดือนปี ที่ซื้อในแบบ ธ.ต. ๓
และจัดส่งแบบ ธ.ต. ๓ ดังกล่าวให้เจ้าพนักงาน
ภายในสามวันทำการนับแต่วันที่รับซื้อเงินตราต่างประเทศดังกล่าว

                                                                  ภาค ๓
                                    พิธีการขายหรือแลกเปลี่ยนเงินตราต่างประเทศ

-------------------------

                        ข้อ
๑๓ ในการขายหรือแลกเปลี่ยนเงินตราต่างประเทศเพื่อชำระค่าของที่นำเข้า
ตัวแทนรับอนุญาตต้องปฏิบัติดังต่อไปนี้
                        (๑)
เรียกให้ผู้ขอซื้อหรือแลกเปลี่ยนเงินตราต่างประเทศยื่นเอกสารหลักฐานตาม
ที่เจ้าพนักงานกำหนด
                        (๒)
ตรวจสอบจนเป็นที่พอใจว่าเอกสารหลักฐานนั้นแท้จริงและถูกต้องครบถ้วน
และเป็นการซื้อหรือแลกเปลี่ยนเงินตราต่างประเทศเพื่อชำระค่าของที่นำเข้า
                        (๓)
ประทับตราบนเอกสารหลักฐาน และเก็บรักษาเอกสารหลักฐานนั้นไว้ไม่
น้อยกว่าสามปีเพื่อให้เจ้าพนักงานตรวจสอบเมื่อต้องการ
                        (๔)
ขายหรือแลกเปลี่ยนเงินตราต่างประเทศได้ไม่เกินจำนวนที่ต้องชำระเป็นค่า
ของที่นำเข้า
                        (๕)
รายงานการขายเงินตราต่างประเทศจำนวนเกินกว่าสองหมื่นดอลลาร์สหรัฐ
อเมริกาหรือเทียบเท่าตามอัตราตลาดต่อเจ้าพนักงานตามแบบ ธ.ต.
๒๑ ภายในสามวันทำการนับ
แต่วันที่ขายเงินตราต่างประเทศ

                        ข้อ
๑๔ ให้ตัวแทนรับอนุญาตปฏิบัติตามข้อ ๑๓ สำหรับการขายหรือแลกเปลี่ยน
เงินตราต่างประเทศเพื่อชำระค่าของที่สั่งจากประเทศหนึ่งไปยังอีกประเทศหนึ่งโดยไม่นำของ
เข้ามาในประเทศ โดยอนุโลม

                        ข้อ
๑๕ ในการขายหรือแลกเปลี่ยนเงินตราต่างประเทศเพื่อวัตถุประสงค์ดังต่อ
ไปนี้ ให้ตัวแทนรับอนุญาตเรียกให้ผู้ขอยื่นเอกสารหลักฐานตามที่เจ้าพนักงานกำหนด
เมื่อตัวแทน
รับอนุญาตตรวจสอบและพอใจว่าเป็นเอกสารหลักฐานที่แท้จริงและถูกต้อง
ก็ให้ขายหรือแลก
เปลี่ยนเงินตราต่างประเทศนั้นได้
                        (๑)
เพื่อลงทุนในกิจการที่ต่างประเทศหรือให้กู้ยืมแก่กิจการในเครือตามที่เจ้า
พนักงานกำหนดในต่างประเทศเป็นจำนวนไม่เกินปีละห้าล้านดอลลาร์สหรัฐอเมริกาหรือเทียบเท่า
ตามอัตราตลาด
                        (๒)
เพื่อส่งเงินซึ่งเป็นกรรมสิทธิ์ของคนไทยที่ย้ายถิ่นฐานไปพำนักอยู่ต่าง
ประเทศเป็นการถาวรเป็นจำนวนไม่เกินปีละหนึ่งล้านดอลลาร์สหรัฐอเมริกาหรือเทียบเท่าตาม
อัตราตลาด ต่อผู้รับแต่ละราย
                        (๓)
เพื่อส่งเงินมรดกให้แก่ผู้รับมรดกซึ่งมีถิ่นพำนักถาวรในต่างประเทศเป็น
จำนวนไม่เกินปีละหนึ่งล้านดอลลาร์สหรัฐอเมริกาหรือเทียบเท่าตามอัตราตลาดต่อผู้รับแต่ละราย
                        (๔)
เพื่อส่งไปให้ครอบครัวหรือญาติพี่น้องซึ่งมีถิ่นพำนักถาวรในต่างประเทศ
เป็นจำนวนไม่เกินปีละหนึ่งแสนดอลลาร์สหรัฐอเมริกาหรือเทียบเท่าตามอัตราตลาดต่อผู้รับแต่
ละราย
                        (๕)
เพื่อเป็นค่าใช้จ่ายเดินทาง ซึ่งตัวแทนรับอนุญาตจะขายหรือให้แลกเปลี่ยน
เป็นเงินตราต่างประเทศในรูปอื่นนอกจากธนบัตร
ธนาคารบัตรและเหรียญกษาปณ์ได้ไม่เกิน
สองหมื่นดอลลาร์สหรัฐอเมริกาหรือเทียบเท่าตามอัตราตลาด
                        การขายหรือแลกเปลี่ยนเงินตราต่างประเทศเพื่อวัตถุประสงค์อื่นนอกจากที่
กล่าวในวรรคหนึ่งและในข้อ ๑๓ ข้อ ๑๔ และข้อ ๑๗
ให้ตัวแทนรับอนุญาตเรียกให้ผู้ขอยื่น
เอกสารหลักฐานตามที่เจ้าพนักงานกำหนด
เมื่อตัวแทนรับอนุญาตตรวจสอบและพอใจว่าเป็น
เอกสารหลักฐานที่แท้จริงและถูกต้อง
ก็ให้ขายหรือแลกเปลี่ยนเงินตราต่างประเทศได้ตาม
ความจำเป็นและเหมาะสม
                        ในการขายหรือแลกเปลี่ยนเงินต่างประเทศตามวัตถุประสงค์ที่กล่าวในข้อนี้
ในวงเงินเกินกว่าห้าพันดอลลาร์สหรัฐอเมริกาหรือเทียบเท่าตามอัตราตลาดตัวแทนรับอนุญาต
จะต้องจัดให้ผู้ขอยื่นรายงานตามแบบ ธ.ต. ๔ ด้วย

                        ข้อ
๑๖ เมื่อตัวแทนรับอนุญาตหรือให้แลกเปลี่ยนเงินตราต่างประเทศตามข้อ 
๑๕ แล้วให้ปฏิบัติดังนี้
                        (๑)
ประทับตราบนเอกสารหลักฐาน และเก็บรักษาเอกสารหลักฐานนั้นไว้ไม่
น้อยกว่าสามปีเพื่อให้เจ้าพนักงานตรวจสอบเมื่อต้องการ
                        (๒)
สำแดงจำนวนเงินที่ขายหรือแลกเปลี่ยน อัตราแลกเปลี่ยน วันเดือนปีที่ขาย
หรือแลกเปลี่ยน พร้อมทั้งลงลายมือชื่อและประทับตราในแบบ
ธ.ต. ๔ และส่งแบบ ธ.ต. ๔ ดังกล่าว
ไปให้เจ้าพนักงานภายในสามวันทำการนับแต่วันที่ขายหรือแลกเปลี่ยน

                        ข้อ
๑๗ ในการขายหรือแลกเปลี่ยนเงินตราต่างประเทศเพื่อซื้ออสังหาริมทรัพย์
หรือหลักทรัพย์ในต่างประเทศ หรือเพื่อวัตถุประสงค์ตามข้อ ๑๕
(๑) ถึง (๕) แต่มีจำนวนเงินเกิน
กว่าที่ระบุไว้ ตัวแทนรับอนุญาตต้องจัดให้ผู้ขอยื่นคำขอแบบ
ธ.ต. ๕ พร้อมทั้งเอกสารหลักฐานตาม
ที่เจ้าพนักงานกำหนดและส่งไปให้เจ้าพนักงานพิจารณาอนุญาต
ตัวแทนรับอนุญาตจะขายหรือ
แลกเปลี่ยนได้ไม่เกินจำนวนที่เจ้าพนักงานอนุญาต
และเมื่อขายหรือแลกเปลี่ยนแล้ว ให้สำแดง
จำนวนเงิน วันเดือนปีที่ขายหรือแลกเปลี่ยน อัตราแลกเปลี่ยน
พร้อมทั้งลงลายมือชื่อและประทับตรา
ในแบบ ธ.ต. ๕ และส่งแบบ ธ.ต. ๕ ดังกล่าวไปให้เจ้าพนักงานภายในสามวันทำการนับแต่วัน
ที่ขายหรือแลกเปลี่ยน

                                                                 ภาค ๔
                                                พิธีการเกี่ยวกับบัญชีเงินฝาก

--------------------

                        ข้อ
๑๘ นอกจากกรณีที่เจ้าพนักงานมีคำสั่งยกเว้นไว้ ธนาคารรับอนุญาตจะต้อง
ปฏิบัติเกี่ยวกับการรับเงินตราต่างประเทศเข้าบัญชีเงินฝากเงินตราต่างประเทศดังต่อไปนี้
                        (๑)
ตรวจสอบจนเป็นที่พอใจว่าเงินตราต่างประเทศที่จะรับเข้าบัญชีเงินฝากนั้น
เป็นเงินที่ได้รับมาจากต่างประเทศ
และยอดเงินฝากเงินตราต่างประเทศรวมทุกบัญชีและทุกสกุล
ของผู้ฝากรายนั้นมีจำนวนไม่เกินห้าแสนดอลลาร์สหรัฐอเมริกาหรือเทียบเท่าตามอัตราตลาด
สำหรับผู้ฝากซึ่งเป็นบุคคลธรรมดา
และไม่เกินห้าล้านดอลลาร์สหรัฐอเมริกาหรือเทียบเท่าตามอัตรา
ตลาดสำหรับผู้ฝากซึ่งเป็นนิติบุคคล
                        (๒)
จัดให้ผู้ฝากยื่นรายงานตามแบบ ธ.ต. ๓ ในกรณีที่เงินตราต่างประเทศนั้น
เป็นเงินที่ได้มาด้วยประการอื่นอันมิใช่ค่าของที่ส่งออก
และมีจำนวนเงินเกินกว่าห้าพันดอลลาร์
สหรัฐอเมริกาหรือเทียบเท่าตามอัตราตลาด

                        ข้อ
๑๙ ธนาคารรับอนุญาตจะให้ถอนเงินตราต่างประเทศจากบัญชีเงินฝากได้
เฉพาะเพื่อชำระค่าของให้แก่ผู้ขายในต่างประเทศ
หรือเพื่อชำระเงินให้แก่บุคคลในต่างประเทศ
ตามวัตถุประสงค์ที่กล่าวในข้อ ๑๕
หรือเพื่อชำระคืนต้นเงินกู้หรือดอกเบี้ยให้แก่ตัวแทนรับอนุญาต
หรือเพื่อขายให้แก่ตัวแทนรับอนุญาต
                        การถอนเงินตราต่างประเทศจากบัญชีเงินฝากแต่ละครั้งที่เกินกว่าห้าพันดอลลาร์
สหรัฐอเมริกาหรือเทียบเท่าตามอัตราตลาด เพื่อวัตถุประสงค์ที่กล่าวและมิใช่เพื่อชำระค่าของ

ธนาคารรับอนุญาตจะต้องให้ผู้ถอนยื่นรายงานแบบ ธ.ต. ๔
และปฏิบัติตามข้อ ๑๖
                        ในการถอนเงินตราต่างประเทศจากบัญชีเงินฝากเพื่อวัตถุประสงค์ตามข้อ
๑๗ ให้ธนาคารรับอนุญาตจัดให้ผู้ขอยื่นคำขอแบบ ธ.ต. ๕
และส่งแบบ ธ.ต. ๕ ดังกล่าว พร้อม
ทั้งเอกสารหลักฐานที่เกี่ยวข้องไปให้เจ้าพนักงานพิจารณา
เมื่อได้รับอนุญาตแล้วให้ธนาคารรับ
อนุญาตปฏิบัติตามข้อ ๑๗

                        ข้อ
๒๐ นอกจากกรณีที่เจ้าพนักงานมีคำสั่งยกเว้นไว้ ให้ธนาคารรับอนุญาต
รับเงินบาทเข้าบัญชีเงินบาทของบุคคลที่มีถิ่นที่อยู่นอกประเทศได้ในกรณี
ดังต่อไปนี้
                        (๑)
เงินบาทค่าของเงินตราต่างประเทศที่ส่งเข้ามาจากต่างประเทศ
                        (๒)
เงินบาทที่โอนมาจากบัญชีเงินบาทของบุคคลที่มีถิ่นที่อยู่นอกประเทศ
บัญชีอื่น
                        (๓)
เงินบาทที่จ่ายเพื่อชำระค่าของที่นำเข้า
                        (๔)
เงินบาทที่จ่ายเพื่อวัตถุประสงค์ตามที่ระบุในข้อ ๑๕
                        การรับเงินบาทเข้าบัญชีเงินบาทของบุคคลที่มีถิ่นที่อยู่นอกประเทศ
ธนาคาร
รับอนุญาตต้องเรียกให้ผู้ฝากยื่นเอกสารหลักฐานตามที่เจ้าพนักงานกำหนด
และเก็บเอกสาร
หลักฐานนั้นไว้ไม่น้อยกว่าสามปีเพื่อให้เจ้าพนักงานตรวจสอบเมื่อต้องการ
                        ในการถอนเงินจากบัญชีเงินบาทของบุคคลที่มีถิ่นที่อยู่นอกประเทศเพื่อซื้อ
เงินตราต่างประเทศให้ธนาคารรับอนุญาตขายเงินตราต่างประเทศได้
แต่ถ้าเกินกว่าครั้งละห้าพัน
ดอลลาร์สหรัฐอเมริกาหรือเทียบเท่าตามอัตราตลาด
ธนาคารรับอนุญาตต้องจัดให้ผู้ถอนรายงาน
ตามแบบ ธ.ต. ๔ ด้วย
                        ให้ธนาคารรับอนุญาตรายงานการรับเงินเข้าและการถอนเงินจากบัญชีเงินบาท
ของบุคคลที่มีถิ่นที่อยู่นอกประเทศแต่ละบัญชีในแต่ละวันต่อเจ้าพนักงานตามแบบ
ธ.ต. ๔๐ ภายในสามวันทำการนับแต่วันที่มีการรับหรือถอนเงินดังกล่าว

                                                                ภาค ๕
                                    พิธีการเกี่ยวกับการให้กู้ยืมเงินตราต่างประเทศ
                                                      -----------------------

                        ข้อ
๒๑ ตัวแทนรับอนุญาตจะให้กู้ยืมเงินตราต่างประเทศแก่บุคคลที่มีถิ่นที่อยู่
นอกประเทศในขณะใดขณะหนึ่งรวมทั้งสิ้นได้ไม่เกินห้าล้านดอลลาร์สหรัฐอเมริกาหรือเทียบเท่า
ตามอัตราตลาด เว้นแต่จะได้รับอนุญาตจากเจ้าพนักงาน

                        ข้อ
๒๒ การให้กู้ยืมเงินตราต่างประเทศในกรณีอื่น ๆ นอกจากที่ระบุในข้อ ๒๑
ให้นำความในภาค ๓ มาใช้บังคับโดยอนุโลม

                                                                 ภาค ๖
                                          บทเฉพาะกาลและวันบังคับใช้ประกาศ

-------------------

                        ข้อ
๒๓ บุคคลผู้มีบัญชีเงินฝากเงินตราต่างประเทศโดยได้รับอนุญาตอยู่แล้ว
ในวันที่ประกาศนี้ใช้บังคับ
ให้ถือว่าได้รับยกเว้นจากเจ้าพนักงานตามข้อ ๑๘

                        ข้อ
๒๔ ประกาศฉบับนี้ให้ใช้บังคับตั้งแต่วันที่ ๑ เมษายน พ.ศ. ๒๕๓๔ 
เป็นต้นไป

                                                            ประกาศ
ณ วันที่ ๑๙ มีนาคม ๒๕๓๔
                                                                           สุธี  สิงห์เสน่ห์
                                                                รัฐมนตรีว่าการกระทรวงการคลัง

[รก.๒๕๓๔/๕๒/๑พ/๒๒ มีนาคม ๒๕๓๔]

                                                                                    จารุวรรณ/แก้ไข
                                                                                    ๒๕
กันยายน ๒๕๔๕
                                                                                    A+B (C)